Pruvincia 'e L'Aquila
'A Pruvincia 'e L'Aquila è na pruvincia 'e ll'Abruzzo. Se truova dint'â parte 'nterna d'â reggione, arrò è la cchiù granne e ô stesso tiempo a meno populata. Cunfina a nord-est cu 'a Pruvincia 'e Teramo, a est cu 'a Pruvincia 'e Pescara, a sud-est cu 'a Pruvincia 'e Chiete, a sud cu 'a Pruvincia 'e Isernia, a sud-ovest cu 'a Pruvincia 'e Frosinone, a ovest cu 'a Pruvincia 'e Romma e fi a nord-ovest cu chella 'e Riete.

Giugrafia 

'A pruvincia è ll'uneca nfra 'e pruvince d'ê reggione soja a nun avé sbucco 'ncopp'ô mare. 'O terretuorio suojo è muntuoso, tanto ca pure 'o capuluoco se truova a 721 m., 'o tierzo aroppo Putenza e Enna nfra 'e capuluoche 'e ll'Italia. 'E prencepale muntagne d'â reggione sparteno 'e pruvince d'â costa cu chella 'e L'Aquila, 'o Gran Sasso e 'a Majella, pettramente 'o Sirente 'e Simbruini, 'e Ernici e 'e Cantari la sparteno da 'o Lazzio.

Dint'â zzona d'â Marseca, 'a parte meridiunale d'â pruvincia, nce sta nu parco nazziunale nfra 'e cchiù famuse 'e ll'Italia, 'o Parco Naziunale 'e ll'Abruzzo, Lazzio e Mulise, ricco 'e anemale endemece comme ll'urzo marsecano 'a cammorza 'e ll'Abruzzo, o anemale rare comme 'o lupo, 'o ciervo 'o capreolo.

Comune 

Pruvincia 'e L'Aquila